pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ดีอีเอส” หารือแผนดำเนินงาน “กิจกรรม 5 ส ประจำปี 2564
วันพฤหัสบดีที่ 3 ธันวาคม 2563
“ดีอีเอส” หารือแผนดําเนินงาน “กิจกรรม 5 ส ประจําปี 2564
“ดีอีเอส” หารือแผนดําเนินงาน “กิจกรรม 5 ส ประจําปี 2564
เมื่อวันที่ 3 ธันวาคม 2563 นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการบริหารกิจกรรม 5 ส ครั้งที่ 1/2564 โดยมีวาระเพื่อทราบ เรื่องโครงการ “กิจกรรม 5 ส สํานักงานปลัดกระทรวงดิจิทัลเพื่อเศรษกิจและสังคม ประจําปี 2564” ซึ่งกระทรวงฯดําเนินกิจกรรมดังกล่าวมาตั้งแต่ปี 2560 ทั้งนี้เพื่อให้สถานที่ทํางานมีความเป็นระเบียบเรียบร้อยมากขึ้น เพื่อให้บุคลากรทุกระดับได้มีส่วนร่วม รวมทั้งปลูกฝังให้เจ้าหน้าที่ให้มีจิตสํานึก ทัศนคติและมีวินัยมากขึ้น และนํากิจกรรม 5 ส มาเป็นพื้นฐานในการพัฒนาคุณภาพงานทุกระบบงานของบุคลากร ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
***************
รัฐบาลไทย-ข่าวทำเนียบรัฐบาล-ดีอีเอส ติวเข้มจัดหลักสูตร เทคนิคการเขียนหนังสือราชการ-รายงานการประชุมอย่างมีประสิทธิภาพ
วันพฤหัสบดีที่ 3 ธันวาคม 2563
ดีอีเอส ติวเข้มจัดหลักสูตร เทคนิคการเขียนหนังสือราชการ-รายงานการประชุมอย่างมีประสิทธิภาพ
ดีอีเอส ติวเข้มจัดหลักสูตร เทคนิคการเขียนหนังสือราชการ-รายงานการประชุมอย่างมีประสิทธิภาพ
เมื่อวันที่ 3 ธันวาคม 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการเปิดโครงการฝึกอบรมหลักสูตร เทคนิคการเขียนหนังสือราชการ และการเขียนรายงานการประชุมอย่างมีประสิทธิภาพ โดยมีข้าราชการ พนักงานราชการ และผู้เกี่ยวข้อง จากสํานักงานปลัดกระทรวงดิจิทัลฯ จํานวน 55 เข้าร่วม โดยจัดอบรมระหว่างวันที่ 3-4 ธันวาคม 2563 ณ ห้องประชุม 803 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม สําหรับหัวข้อสําคัญได้แก่ หลักการและสาระสําคัญของระเบียบสํานักนายกรัฐมนตรีว่าด้วยงานสารบรรณและหลักสําคัญในการเขียนหนังสือราชการ และการฝึกปฏิบัติการเขียนหนังสือราชการประเภทต่างๆ รวมทั้งความสําคัญและรูปแบบการประชุม บทบาทผู้เข้าร่วมประชุม หลักการจดบันทึกรายงานการประชุม และการฝึกปฏิบัติการจดบันทึกรายงานการประชุม
*******************
รัฐบาลไทย-ข่าวทำเนียบรัฐบาล-“คลัง” ส่งมอบ ที่ราชพัสดุ พื้นที่ภูเก็ต ให้ สธ. 141 ไร่ หนุนโครงการเมดิคอลพลาซ่ากระตุ้นท่องเที่ยวเชิงสุขภาพ
วันพฤหัสบดีที่ 3 ธันวาคม 2563
“คลัง” ส่งมอบ ที่ราชพัสดุ พื้นที่ภูเก็ต ให้ สธ. 141 ไร่ หนุนโครงการเมดิคอลพลาซ่ากระตุ้นท่องเที่ยวเชิงสุขภาพ
กรมธนารักษ์ กระทรวงการคลัง ส่งมอบหนังสือที่ราชพัสดุ กว่า 141 ไร่ สนับสนุนกระทรวงสาธารณสุข พัฒนาโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก กระตุ้นความเชื่อมั่น ดึงการท่องเที่ยวฟื้นเศรษฐกิจไทย
พลเอก ประวิตร วงษ์สุวรรณ รองนายกรัฐมนตรี เปิดเผยภายหลังจากการเป็นประธานมอบหนังสืออนุญาตให้ใช้ที่ราชพัสดุแปลงหมายเลขทะเบียนที่ ภก.153 (บางส่วน) ตําบลไม้ขาว อําเภอถลาง จังหวัดภูเก็ต ว่า วันนี้ (3 ธันวาคม 2563) กรมธนารักษ์ กระทรวงการคลัง ได้ส่งมอบหนังสืออนุญาตใช้ที่ราชพัสดุแปลงหมายเลขทะเบียนที่ ภก.153 (บางส่วน) ตําบลไม้ขาว อําเภอถลาง จังหวัดภูเก็ต เนื้อที่ประมาณ 141-2-64 ไร่ ให้กับ กระทรวงสาธารณสุข (สธ.)เพื่อไปดําเนินโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก (Phuket Medical Tourism into a World Class Medical and Wellness Tourist Destination) ให้เป็นเป็นศูนย์บริการทางการแพทย์และสาธารณสุขระดับนานาชาติครบวงจร (International Health Plaza) ตามนโยบายของรัฐบาลภายใต้กรอบการฟื้นฟูเศรษฐกิจและสังคมของประเทศ
“รัฐบาลได้ให้ความสําคัญในการดูแลด้านสุขภาพให้กับประชาชนในจังหวัดภูเก็ตและนักท่องเที่ยวที่เดินทางมาท่องเที่ยวในจังหวัดจากทั่วโลก ซึ่งภูเก็ตเป็นแหล่งท่องเที่ยวที่สําคัญของประเทศไทย และได้รับผลกระทบจากการแพร่ระบาดของโควิด 19 ในช่วงที่ผ่านมา ดังนั้นการมอบที่ดินเพื่อการพัฒนาเป็นศูนย์บริการทางการแพทย์ในครั้งนี้จะเป็นการสร้างความเชื่อมั่นให้กับระบบสาธารณสุขไทยมากขึ้น”พลเอก ประวิตร กล่าว
นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ความร่วมมือระหว่างกรมธนารักษ์ ที่มีการจัดสรรที่ดินราชพัสดุให้กับกระทรวงสาธารณสุขในครั้งนี้ เพื่อเป็นการยกระดับการท่องเที่ยวเชิงสุขภาพระดับโลกของเมืองภูเก็ต ที่จะพัฒนาเป็นศูนย์กลางทางการแพทย์แบบครบวงจร กระทรวงการคลังในฐานะเป็นผู้กํากับดูแลกรมธนารักษ์ และดูแลที่ราชพัสดุทั่วประเทศ พร้อมสนับสนุนกระทรวงสาธารณสุข เพื่อยกระดับคุณภาพชีวิตด้านการดูแลสุขภาพ เพื่อสร้างโอกาสการเข้าถึงทางการแพทย์ ซึ่งไทยมีศักยภาพด้านการให้บริการทางการแพทย์อันดับต้นๆ ของโลก
“โครงการนี้เป็นโครงการใหญ่ที่จะสร้างความยั่งยืนด้านการท่องเที่ยวของภูเก็ต ให้เป็นแหล่งท่องเที่ยวเชิงสุขภาพที่มีมูลค่าสูง ที่จะรองรับการท่องเที่ยววิถีใหม่ให้กับนักท่องเที่ยวเข้ามาท่องเที่ยว ซึ่งการใช้พื้นที่ในที่ดินราชพัสดุตําบลไม้ขาว อําเภอถลาง เนื้อที่ 141-2-64ไร่ เป็นพื้นที่สวยงามติดชายทะเลชายหาดไม้ขาว ซึ่งเชื่อว่าโครงการดังกล่าวจะเป็นการยกระดับคุณภาพชีวิตให้ประชาชนในพื้นที่ภูเก็ตมีสุขภาพที่ดีและเกิดการจ้างงานในพื้นที่มากขึ้น” นายสันติ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าร่วมการประชุมคณะกรรมการแก้ไขปัญหาของสมัชชาคนจน ครั้งที่ ๒/๒๕๖๓
วันพฤหัสบดีที่ 3 ธันวาคม 2563
รัฐมนตรีว่าการกระทรวงยุติธรรม เข้าร่วมการประชุมคณะกรรมการแก้ไขปัญหาของสมัชชาคนจน ครั้งที่ ๒/๒๕๖๓
รัฐมนตรีว่าการกระทรวงยุติธรรม เข้าร่วมการประชุมคณะกรรมการแก้ไขปัญหาของสมัชชาคนจน ครั้งที่ ๒/๒๕๖๓
ในวันพฤหัสบดีที่ ๓ ธันวาคม ๒๕๖๓ เวลา ๑๐.๐๐ น.
ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
นายสมศักดิ์ เทพสุทิน รัฐมนตรีว่าการกระทรวงยุติธรรม
เข้าร่วมการประชุมคณะกรรมการแก้ไขปัญหาของสมัชชาคนจน ครั้งที่ ๒/๒๕๖๓
โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน
พร้อมด้วย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
และผู้เกี่ยวข้อง เข้าร่วมประชุม
โดยที่ประชุมรับทราบคําสั่งสํานักนายกรัฐมนตรี ที่ ๒๕๗/๒๕๖๓
เรื่อง แก้ไขเพิ่มเติมองค์ประกอบคณะกรรมการแก้ไขปัญหาของสมัชชาคนจน ลงวันที่ ๑ กันยายน ๒๕๖๓
และการขอรับการสนับสนุนงบประมาณตามข้อเสนอโครงการแก้ไขผลกระทบจากวิกฤติโรคระบาดโควิด ๑๙
และฟื้นฟูเศรษฐกิจและชุมชนชนบทของสมัชชาคนจน
นอกจากนี้ ที่ประชุมพิจารณาการแก้ไขปัญหาเร่งด่วนของสมัชชาคนจน จํานวน ๖ กรณี
พร้อมทั้ง พิจารณาผลความคืบหน้าการดําเนินงานของคณะอนุกรรมการ/คณะทํางาน
ภายใต้คําสั่งคณะกรรมการแก้ไขปัญหาของสมัชชาคนจน และหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-สธ. รับมอบที่ราชพัสดุ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก
วันพฤหัสบดีที่ 3 ธันวาคม 2563
สธ. รับมอบที่ราชพัสดุ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก
กระทรวงสาธารณสุข รับมอบหนังสืออนุญาตให้ใช้ที่ราชพัสดุจากกระทรวงการคลัง จัดทําโครงการ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก”  ให้โรงพยาบาลวชิระภูเก็ตจัดสร้างศูนย์บริการทางการแพทย์และสาธารณสุข ระดับนานาชาติค
กระทรวงสาธารณสุข รับมอบหนังสืออนุญาตให้ใช้ที่ราชพัสดุจากกระทรวงการคลัง จัดทําโครงการ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก” ให้โรงพยาบาลวชิระภูเก็ตจัดสร้างศูนย์บริการทางการแพทย์และสาธารณสุข ระดับนานาชาติครบวงจร, ศูนย์อภิบาลสุขภาพผู้ป่วยสูงอายุนานาชาติ, ศูนย์ใจรักษ์ และจัดสร้างศูนย์เวชศาสตร์ฟื้นฟูครบวงจร
บ่ายวันนี้ (3 ธันวาคม2563) ที่ห้องประชุมวายุภักษ์ 4 กระทรวงการคลัง กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข รับมอบหนังสืออนุญาตให้ใช้ที่ราชพัสดุ แปลงหมายเลขทะเบียนที่ ภก 153 (บางส่วน) ตําบลไม้ขาว อําเภอถลาง จังหวัดภูเก็ต เนื้อที่ประมาณ 141-2-64 ไร่ จากกรมธนารักษ์ กระทรวงการคลัง โดยมีพลเอก ประวิตร วงษ์สุวรรณ รองนายกรัฐมนตรี เป็นประธานในพิธี
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า กระทรวงสาธารณสุข ได้ร่วมกับจังหวัดภูเก็ต จัดทําโครงการ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก โดยขอใช้พื้นที่ราชพัสดุ ของกรมธนารักษ์ กระทรวงการคลัง เพื่อมอบให้โรงพยาบาลวชิระภูเก็ตดําเนินโครงการจัดสร้างศูนย์บริการทางการแพทย์และสาธารณสุข ระดับนานาชาติครบวงจร (International Health Plaza) จัดสร้างศูนย์อภิบาลสุขภาพผู้ป่วยสูงอายุนานาชาติ (Premium Long Term Care) จัดสร้างศูนย์ใจรักษ์ (Hospice Care) และจัดสร้างศูนย์เวชศาสตร์ฟื้นฟูครบวงจร (Rehabilitation Center) ภายใต้กรอบนโยบายการฟื้นฟูเศรษฐกิจและสังคมของประเทศ เพื่อเป็นการกระตุ้นมูลค่าทางเศรษฐกิจของจังหวัดภูเก็ตและประเทศ อํานวยความสะดวกประชาชนในพื้นที่และนักท่องเที่ยวเข้าถึงบริการสุขภาพที่ได้มาตรฐาน ให้บริการครบวงจร วิสาหกิจชุมชนเข้ามาจําหน่ายผลิตภัณฑ์ท้องถิ่น ประชาชนในพื้นที่ได้รับการจ้างงานเพิ่มขึ้น กระจายรายได้สู่ชุมชน เป็นต้นแบบการท่องเที่ยวเชิงสุขภาพสู่ภูมิภาคอื่นๆ
ดร.สาธิตกล่าวต่อว่า โครงการนี้ ได้ผ่านการทําประชาพิจารณ์ ศึกษาความเป็นไปได้ (Feasibility Study) และนําเสนอในวาระการประชุมคณะรัฐมนตรีสัญจรที่จังหวัดภูเก็ต เมื่อวันที่ 2-3 พฤศจิกายน 2563 ซึ่งคณะรัฐมนตรีมีมติเห็นด้วยในหลักการเพื่อรองรับการท่องเที่ยวคุณภาพตามวิถีใหม่ (New Normal) และมอบให้กระทรวงสาธารณสุขบรรจุไว้ในแผนปฏิบัติการประจําปี มอบให้สํานักงานสภาพัฒนาการเศรษฐกิจและสังคมแห่งชาติ พิจารณาศึกษาและให้การสนับสนุนงบประมาณในการดําเนินการต่อไป โดยใช้เวลาก่อสร้าง 2 ปี จากนั้นในเฟสที่ 2 จะจัดตั้งสถาบันบําราศนราดูรสาขาภาคใต้ ศูนย์รังสีรักษามะเร็ง เวชศาสตร์เขตร้อน ซึ่งจะทําให้ประชาชนในพื้นที่เข้าถึงบริการที่ใช้เทคโนโลยีระดับสูงเพิ่มมากขึ้น
************************************** 3 ธันวาคม 2563
***********************************************************
รัฐบาลไทย-ข่าวทำเนียบรัฐบาล-ประชุมคณะกรรมการอ้อยและน้ำตาลทราย ครั้งที่ 14/2563"
วันพฤหัสบดีที่ 3 ธันวาคม 2563
ประชุมคณะกรรมการอ้อยและน้ําตาลทราย ครั้งที่ 14/2563"
รองปลัดเกษตรฯ “อําพันธุ์” ประชุมคณะกรรมการอ้อยและน้ําตาลทราย ครั้งที่ 14/2563"
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 14/2563 ในฐานะกรรมการ (ผู้แทนกระทรวงเกษตรและสหกรณ์) โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน ณ ห้องประชุม ชั้น 1 สํานักงานคณะกรรมการอ้อยและน้ําตาลทราย ซึ่งที่ประชุมได้มีการหารือและพิจารณาในประเด็นต่าง ๆ ดังนี้ 1) การกําหนดราคาจําหน่ายน้ําตาลทรายภายในราชอาณาจักร ประจําฤดูกาลผลิตปี 2563/2564 ตามประกาศ กอน. เรื่องหลักเกณฑ์และวิธีการในการกําหนดราคาจําหน่ายน้ําตาลทรายภายในราชอาณาจักร พ.ศ. 2562 2) หลักเกณฑ์การจัดทําประมาณการรายได้ การกําหนดและการชําระราคาอ้อยและค่าผลิตน้ําตาลทรายและอัตราส่วนของผลตอบแทนระหว่างชาวไร่อ้อยและโรงงานเพื่อใช้ในการกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2563/64 และ 3) การกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้ายฤดูการผลิต 2562/2563 รวมถึงที่ประชุมฯ ได้รับทราบแนวทางการเรียกเงินคืนกองทุนอ้อยและน้ําตาลทรายต่อไป
รัฐบาลไทย-ข่าวทำเนียบรัฐบาล-โฆษก สธ. เผย ครม.อนุมัติเครื่องฉายรังสี รักษาผู้ป่วยมะเร็งในสถานการณ์โควิด
วันพฤหัสบดีที่ 3 ธันวาคม 2563
โฆษก สธ. เผย ครม.อนุมัติเครื่องฉายรังสี รักษาผู้ป่วยมะเร็งในสถานการณ์โควิด
โฆษกกระทรวงสาธารณสุข เผยที่ประชุมคณะรัฐมนตรีมีมติอนุมัติโครงการจัดหาครุภัณฑ์เครื่องฉายรังสี สําหรับแก้ปัญหาผลกระทบจากโควิด 19 ด้านการแพทย์และสาธารณสุข วงเงิน 898 ล้านบาท ลดความเสี่ยงติดเชื้อจากการเดินทางรักษาในกรุงเทพของผู้ป่วยและญาติ
โฆษกกระทรวงสาธารณสุข เผยที่ประชุมคณะรัฐมนตรีมีมติอนุมัติโครงการจัดหาครุภัณฑ์เครื่องฉายรังสี สําหรับแก้ปัญหาผลกระทบจากโควิด 19 ด้านการแพทย์และสาธารณสุข วงเงิน 898 ล้านบาท ลดความเสี่ยงติดเชื้อจากการเดินทางรักษาในกรุงเทพของผู้ป่วยและญาติ ลดเวลารอคอยการรักษา
แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้แจ้งในที่ประชุมผู้บริหารระดับสูงกระทรวงสาธารณสุข วันที่ 2 ธันวาคม 2563 ว่า คณะรัฐมนตรีได้มีมติอนุมัติโครงการจัดหาครุภัณฑ์เครื่องฉายรังสี สําหรับแก้ปัญหาผลกระทบจากโควิด 19 ด้านการแพทย์และสาธารณสุข วงเงิน 898 ล้านบาท เพื่อให้สํานักงานปลัดกระทรวงสาธารณสุข และกรมการแพทย์ นําไปจัดหาเครื่อง LINAC ซึ่งเป็นเครื่องฉายรังสีที่มีความก้าวหน้ามากที่สุดในปัจจุบัน มีประสิทธิภาพในการรักษาสูง เพื่อให้ผู้ป่วยโรคมะเร็งได้รับการรักษาใกล้บ้าน ไม่ต้องเดินทางเข้ามารับการรักษาโรงพยาบาลใหญ่ในกรุงเทพมหานคร ลดความเสี่ยงติดเชื้อโควิด 19 จากการเดินทางรักษาของผู้ป่วยและญาติ ลดเวลารอคอยการรักษา ทําให้ได้รับการรักษาในระยะเวลาที่เหมาะสม และสามารถเปลี่ยนวิธีการรักษาจากการผ่าตัดเป็นฉายรังสี ช่วยลดความเสี่ยงของบุคลากรทางการแพทย์ในการสัมผัสเชื้อโควิด 19 จากการอยู่ในระยะประชิดกับผู้ป่วยขณะผ่าตัดเป็นเวลานาน รวมทั้งสนับสนุนนโยบายมะเร็งรักษาในโรงพยาบาลได้ทุกที่ ที่มีความพร้อม
สําหรับการจัดหาเครื่อง LINAC ตามโครงการนี้ จะจัดหาให้กับโรงพยาบาล 7 แห่ง ได้แก่ โรงพยาบาลพุทธชินราช จ.พิษณุโลก โรงพยาบาลสุรินทร์ โรงพยาบาลร้อยเอ็ด โรงพยาบาลมหาราชนครศรีธรรมราช โรงพยาบาลมหาราชนครราชสีมา โรงพยาบาลสมุทรสาคร และสถาบันมะเร็งแห่งชาติ
********************************** 3 ธันวาคม 2563
**********************************
รัฐบาลไทย-ข่าวทำเนียบรัฐบาล-ออมสิน ออกมาตรการช่วยน้ำท่วมภาคใต้ พักชำระหนี้ 3 เดือนทันที พร้อมให้กู้ฉุกเฉินไม่คิดดอกเบี้ย 1 ปี และ 3 เดือนแรกไม่ต้องผ่อน
วันพฤหัสบดีที่ 3 ธันวาคม 2563
ออมสิน ออกมาตรการช่วยน้ําท่วมภาคใต้ พักชําระหนี้ 3 เดือนทันที พร้อมให้กู้ฉุกเฉินไม่คิดดอกเบี้ย 1 ปี และ 3 เดือนแรกไม่ต้องผ่อน
ออมสินจัดมาตรการเร่งด่วนช่วยภัยน้ําท่วมภาคใต้ พักชําระหนี้ทันที 3 ด. เน้นช่วยเหลือพื้นที่ตามหนักเบาของผลกระทบที่ได้รับ พร้อมทั้งให้กู้ฉุกเฉินสินเชื่อเพื่อช่วยเหลือผู้ประสบภัยพิบัติรายละ 50,000 บ. โดยปีแรกไม่คิดดอกเบี้ย และ 3 เดือนแรกไม่ต้องจ่ายคืน
ธนาคารออมสินจัดมาตรการเร่งด่วนช่วยภัยน้ําท่วมภาคใต้ พักชําระหนี้ทันที 3 เดือน เน้นช่วยเหลือพื้นที่ตามความหนักเบาของผลกระทบที่ได้รับ พร้อมทั้งให้กู้ฉุกเฉิน “สินเชื่อเพื่อช่วยเหลือผู้ประสบภัยพิบัติ” รายละ 50,000 บาท โดยปีแรกไม่คิดดอกเบี้ย และ 3 เดือนแรกไม่ต้องจ่ายคืนเงินกู้
นายวิทัย รัตนากร ผู้อํานวยการธนาคารออมสิน เปิดเผยว่า เหตุฝนตกหนักอย่างต่อเนื่องหลายวันในช่วงนี้ทําให้เกิดน้ําท่วมหลายจังหวัดในพื้นที่ภาคใต้ของไทย ได้ส่งผลกระทบต่อชีวิตความเป็นอยู่และสร้างความเสียหายต่อลูกค้าและประชาชนเป็นวงกว้าง ธนาคารได้เร่งให้ความช่วยเหลือ โดยนําถุงยังชีพและน้ําดื่มออกไปแจกจ่ายเพื่อช่วยบรรเทาความเดือดร้อนเฉพาะหน้าเป็นการด่วนแล้วกว่า 3,500 ชุด และหน่วยบริการอาหารฟรีทุกวัน ซึ่งเบื้องต้นจังหวัดที่ประสบภัยพิบัติ คือ จ.นครศรีธรรมราช กับ จ.สุราษฎร์ธานี ซึ่งมีลูกค้าเงินฝากและสินเชื่อธนาคารออมสินกว่า 957,000 ราย และพื้นที่ใกล้เคียง โดยได้ออกมาตรการเพื่อช่วยเหลือและบรรเทาความเดือดร้อนให้กับผู้ประสบภัยอย่างเร่งด่วน
ทั้งนี้ ธนาคารฯ ได้ออกมาตรการพักชําระหนี้ให้กับลูกค้าสินเชื่อทุกประเภท แบ่งเป็น 3 ระดับตามความหนักเบาของผลกระทบที่ได้รับ โดยเฉพาะระดับความรุนแรงสูง และทางการประกาศให้เป็นพื้นที่ประสบภัย ลูกค้าที่ได้รับผลกระทบที่พักอาศัย/สถานประกอบการเสียหายส่งผลให้รายได้ลดลง และ/หรือมีค่าใช้จ่ายเพิ่มขึ้น ธนาคารฯ ผ่อนปรนให้พักชําระเงินต้นและดอกเบี้ย 3 เดือน สําหรับระดับความรุนแรงปานกลาง ที่มีน้ําท่วมขังเกินกว่า 7 วัน และมีค่าใช้จ่ายปรับปรุง/ซ่อมแซม ให้พักชําระเงินต้นและชําระแต่ดอกเบี้ย 50% ในระยะเวลาไม่เกิน 2 ปี และระดับความรุนแรงขั้นต้น ที่ถูกภัยน้ําท่วมและมีน้ําท่วมขังเกินกว่า 7 วัน ให้พักชําระเงินต้นไม่เกิน 2 ปี และชําระเงินแต่ดอกเบี้ย ขยายเวลาชําระหนี้เท่ากับระยะเวลาพักชําระเงินต้น
ขณะเดียวกัน ธนาคารฯ ยังให้ประชาชนที่ประสบภัยกู้เงินฉุกเฉิน “สินเชื่อเพื่อช่วยเหลือผู้ประสบภัยพิบัติ” เพื่อบรรเทาความเดือดร้อนจากเหตุน้ําท่วม/ภัยพิบัติ รายละไม่เกิน 50,000 บาท ไม่คิดดอกเบี้ยในปีแรก หลังจากนั้นคิดดอกเบี้ยเพียงร้อยละ 0.85 ต่อเดือน (Flat Rate) ชําระเงินเป็นรายเดือน 3-5 ปี โดยปลอดชําระเงินงวด 3 เดือนแรก
นอกจากนี้ ยังให้สินเชื่อเคหะแก่ผู้ประสบภัยพิบัติ เพิ่มเติมสําหรับลูกค้าเดิมและประชาชนทั่วไปที่ได้รับผลกระทบเพื่อซ่อมแซมต่อเติมที่อยู่อาศัยส่วนที่เสียหายได้ถึง 100% ของราคาประเมิน แต่ไม่เกิน 500,000 บาท โดยดอกเบี้ยปีแรก 0% ปีที่ 2-3 = 3.00% ต่อปี และ ปีที่ 4 เป็นต้นไป = MRR-0.75% ต่อปี และสินเชื่อบรรเทาความเดือดร้อนแก่ลูกค้าสินเชื่อธุรกิจของธนาคาร วงเงินกู้สูงสุด 10% ของวงเงินกู้เดิมแต่ไม่เกิน 5 ล้านบาท ผ่อนนานสูงสุด 5 ปี โดยปลอดชําระเงินต้น 1 ปี อัตราดอกเบี้ยปีแรก 3.50% ปีที่ 2 เป็นต้นไป = MLR (ปัจจุบันอัตราดอกเบี้ยธนาคาร MRR = 6.245% และ MLR = 6.150% ต่อปี).
https://www.gsb.or.th/news/gsbpr74/
รัฐบาลไทย-ข่าวทำเนียบรัฐบาล-นรม.สั่ง การ รมต.นร ลงพื้นที่เร่งสำรวจความเสียหาย ตรวจเยี่ยมให้กำลังใจ นำความห่วงใยจากรัฐบาลมอบให้ผู้ประสบภัยน้ำท่วมภาคใต้ ยืนยันรัฐบาลพร้อมให้ความช่วยเหลืออย่างเต็มที่
วันพฤหัสบดีที่ 3 ธันวาคม 2563
นรม.สั่ง การ รมต.นร ลงพื้นที่เร่งสํารวจความเสียหาย ตรวจเยี่ยมให้กําลังใจ นําความห่วงใยจากรัฐบาลมอบให้ผู้ประสบภัยน้ําท่วมภาคใต้ ยืนยันรัฐบาลพร้อมให้ความช่วยเหลืออย่างเต็มที่
นรม.สั่ง การ รมต.นร ลงพื้นที่เร่งสํารวจความเสียหาย ตรวจเยี่ยมให้กําลังใจ นําความห่วงใยจากรัฐบาลมอบให้ผู้ประสบภัยน้ําท่วมภาคใต้ ยืนยันรัฐบาลพร้อมให้ความช่วยเหลืออย่างเต็มที่
วันนี้ (3 ธันวาคม 2563) นายอนุชา นาคาศัย รัฐมนตรีประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนที่ได้รับผลกระทบจากสถานการณ์น้ําท่วมในพื้นที่ 5 จังหวัดในพื้นที่ภาคใต้ที่ประสบภัยน้ําท่วมฉับพลัน ได้แก่ จังหวัดนครศรีธรรมราช พัทลุง สงขลา นราธิวาส และจังหวัดสุราษฎร์ธานี โดยสั่งการให้ส่วนราชการในพื้นที่ติดตามสถานการณ์อย่างต่อเนื่อง กําชับให้เร่งช่วยเหลือประชาชนขนย้ายสิ่งของขึ้นที่สูง พร้อมทั้งแจ้งให้อําเภอและองค์กรปกครองส่วนท้องถิ่นเตรียมพร้อมบรรเทาความเดือดร้อน อพยพประชาชนไปยังที่ปลอดภัย และขอให้พี่น้องประชาชนติดตามการแจ้งเตือน รวมถึงข่าวสารจากทางราชการอย่างใกล้ชิด พร้อมกันนี้ นายกรัฐมนตรีได้มอบหมายให้ตนเองลงพื้นที่เพื่อสํารวจความเสียหาย ตรวจเยี่ยมให้กําลังใจ พร้อมนําความห่วงใยจากรัฐบาลไปมอบให้กับประชาชน
รัฐมนตรีประจําสํานักนายกรัฐมนตรียืนยัน รัฐบาลพร้อมให้ความช่วยเหลือประชาชนอย่างเต็มที่ ไม่ว่าจะอยู่ในภูมิภาคไหน เชื่อว่าความรักความสามัคคีของคนไทยจะช่วยให้ทุกคนปลอดภัย และก้าวผ่านสถานการณ์ไปด้วยกัน
-------------------------------------------
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในการประชุมสมัชชาสหประชาชาติ สมัยพิเศษ เน้นย้ำการยึดมั่นในระบบพหุภาคีและความเป็นหนึ่งเดียวกัน เพื่อผ่านพ้นวิกฤติโควิด-19 อย่างยั่งยืน
วันศุกร์ที่ 4 ธันวาคม 2563
นายกฯ กล่าวถ้อยแถลงในการประชุมสมัชชาสหประชาชาติ สมัยพิเศษ เน้นย้ําการยึดมั่นในระบบพหุภาคีและความเป็นหนึ่งเดียวกัน เพื่อผ่านพ้นวิกฤติโควิด-19 อย่างยั่งยืน
นายกฯ กล่าวถ้อยแถลงในการประชุมสมัชชาสหประชาชาติ สมัยพิเศษ เน้นย้ําการยึดมั่นในระบบพหุภาคีและความเป็นหนึ่งเดียวกัน เพื่อผ่านพ้นวิกฤติโควิด-19 อย่างยั่งยืน
วันนี้ (วันศุกร์ที่ 4 ธันวาคม 2563) เวลา 03.05 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบออนไลน์ ในการประชุมสมัชชาสหประชาชาติ สมัยพิเศษ ครั้งที่ 31 ว่าด้วยการรับมือกับการแพร่ระบาดของโรคโควิด-19 โดยสรุปสาระสําคัญ ดังนี้
นายกรัฐมนตรียินดีและรู้สึกเป็นเกียรติ การจัดประชุมฯ เพื่อเป็นโอกาสแลกเปลี่ยนประสบการณ์ และหารือแนวทางความร่วมมือในการต่อสู้กับการแพร่ระบาดของโควิด-19 ร่วมกัน ทั้งนี้ วิกฤติโรคระบาดที่เกิดขึ้นในช่วง 20 ปีที่ผ่านมา ทําให้ตระหนักได้ว่าประชาคมโลกจําเป็นต้องร่วมมือกันเสริมสร้างความเข้มแข็งให้กับระบบสาธารณสุขเพื่อเตรียมพร้อมสําหรับภาวะฉุกเฉินที่อาจเกิดขึ้นอีกในอนาคต โดยประชาชนควรได้รับความคุ้มครองภายใต้ระบบสุขภาพถ้วนหน้า ซึ่งจะช่วยลดความสูญเสียทางสังคมและเศรษฐกิจ และทําให้ประเทศและประชาชนฟื้นตัวจากวิกฤติได้โดยเร็ว
โอกาสนี้ นายกรัฐมนตรีได้แบ่งปันประสบการณ์ของไทยในการรับมือกับโควิด-19 โดยระบุว่า ความเข้มแข็งของระบบสาธารณสุขและบุคลากรทางการแพทย์ รวมถึงความร่วมมือจากประชาชนทุกภาคส่วนของประเทศ เป็นปัจจัยสําคัญที่ทําให้ไทยประสบความสําเร็จในการควบคุมการแพร่ระบาด พร้อมทั้งเพิ่มเติมความเห็นที่เป็นประโยชน์ ดังนี้
การสนับสนุนการดําเนินมาตรการป้องกันระดับพื้นฐานตามคําแนะนําขององค์การอนามัยโลก รวมถึงการสนับสนุนบุคลากรทางการแพทย์และสาธารณสุข โดยเฉพาะ อ.ส.ม. ซึ่งถือเป็นกําลังสําคัญในการต่อสู้กับการแพร่ระบาด
ความร่วมมือในด้านการวิจัยและพัฒนาวัคซีนและยาสําหรับโควิด-19 รวมถึงการผลักดันให้วัคซีนและยาโควิด-19 เป็นสินค้าสาธารณะที่เข้าถึงได้อย่างเท่าเทียมและเป็นธรรม ทั้งนี้ รัฐบาลไทยยินดีที่ได้มีส่วนร่วมโดยการมอบเงินผ่านองค์การอนามัยโลกเพื่อสนับสนุน
การนําเทคโนโลยีและนวัตกรรมมาบริหารจัดการข้อมูลและวิเคราะห์สถานการณ์ในพื้นที่ ให้คําปรึกษาการแพทย์ทางไกลแก่ชุมชน ซึ่งไทยได้ริเริ่มโครงการระบบวิถีใหม่ทางด้านสาธารณสุขไประยะหนึ่งแล้ว และจะขยายให้ครอบคลุมภายในปี 2564
นอกจากนี้ นายกรัฐมนตรียืนยันไทยพร้อมสนับสนุนการดําเนินงานของสหประชาชาติเพื่อผลักดันให้ 10 ปีข้างหน้าเป็นทศวรรษแห่งการลงมือปฏิบัติ รวมถึงส่งเสริมการมีส่วนร่วมของทุกฝ่ายเพื่อบรรลุ 17 เป้าหมายของการพัฒนาที่ยั่งยืนและเป้าหมายด้านสาธารณสุข ภายในปี ค.ศ. 2030 โดยไม่ทิ้งใครไว้ข้างหลัง โอกาสนี้ นายกรัฐมนตรีเน้นย้ําการยึดมั่นในระบบพหุภาคีและความเป็นหนึ่งเดียวของรัฐสมาชิก เพื่อจะผ่านพ้นวิกฤติการณ์ที่เกิดขึ้นได้อย่างยั่งยืน ทั้งนี้ เช่นเดียวกับที่สมาชิกอาเซียนมีมาตรการที่เข้มแข็งในการรับมือกับการแพร่ระบาดของโควิด 19 ผ่านข้อริเริ่มต่าง ๆ ร่วมกัน
รัฐบาลไทย-ข่าวทำเนียบรัฐบาล-“กบข. คว้ารางวัลรัฐบาลดิจิทัล 2 ปีซ้อน”
วันพฤหัสบดีที่ 3 ธันวาคม 2563
“กบข. คว้ารางวัลรัฐบาลดิจิทัล 2 ปีซ้อน”
กบข.รับรางวัล “รัฐบาลดิจิทัล” เป็นปีที่ 2 จากพลเอกประยุทธ์ จันทร์โอชา นายกรัฐมนตรี ในงานมอบรางวัล Digital Government Awards 2020 จัดโดย สํานักงานพัฒนารัฐบาลดิจิทัล (องค์การมหาชน) ซึ่ง กบข. เป็น 1 ใน 10 หน่วยงานระดับกรมที่ได้รับรางวัลรัฐบาลดิจิทัล
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เข้ารับรางวัล “รัฐบาลดิจิทัล” เป็นปีที่ 2 จากพลเอกประยุทธ์ จันทร์โอชา นายกรัฐมนตรี ในงานมอบรางวัล Digital Government Awards 2020 จัดโดย สํานักงานพัฒนารัฐบาลดิจิทัล (องค์การมหาชน) ซึ่ง กบข. เป็น 1 ใน 10 หน่วยงานระดับกรมที่ได้รับรางวัลรัฐบาลดิจิทัล จาก 1,928 หน่วยงานทั่วประเทศที่เข้ารับการสํารวจ
ความสําเร็จในครั้งนี้สะท้อนให้เห็นถึงความมุ่งมั่นในการพัฒนาระบบให้บริการสมาชิก กบข. อย่างต่อเนื่อง เพื่ออํานวยความสะดวกสมาชิกในการเข้าใช้บริการผ่านแพลตฟอร์มที่หลากหลาย พร้อมทั้งเพิ่มประสิทธิภาพการบริหารจัดการภายใน โดยนําเทคโนโลยีดิจิทัลด้านกระบวนการอัตโนมัติเข้ามาบูรณาการ เพื่อช่วยลดขั้นตอนการทํางานและขยายแพลตฟอร์มในการทํางานออนไลน์ นอกจากนี้ยังปรับปรุงการดําเนินงานเกี่ยวกับข้อมูลสมาชิกให้สอดคล้องตามหลักธรรมาภิบาลข้อมูลภาครัฐ ควบคู่ไปกับการกํากับดูแลคุ้มครองข้อมูลส่วนบุคคลและรักษาความปลอดภัยทางไซเบอร์ ทั้งยังมุ่งมั่นพัฒนาระบบงานสารสนเทศเพื่อรองรับการต่อยอดนําเทคโนโลยีดิจิทัลเข้ามาปรับใช้ในกระบวนการทํางานต่อไปในอนาคต ทั้งนี้ พิธีมอบรางวัลดังกล่าวจัดขึ้น ณ สโมสรทหารบก เมื่อวันที่ 3 ธันวาคม 2563
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.1 ล้านคน มีมูลค่าสินทรัพย์สุทธิประมาณ 1.02 ล้านล้านบาท (ข้อมูล ณ 30 พ.ย.. 2563)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-กระทรวงยุติธรรมประชุมคณะทำงานกำกับทิศทางและติดตามประเมินผลการดำเนินงานปรับปรุงภาพลักษณ์สินค้าและเพิ่มช่องทางในการจำหน่ายสินค้าผลิตภัณฑ์ของผู้กระทำผิดผ่านช่องทางออนไลน์ ครั้งที่ ๔/
วันพฤหัสบดีที่ 3 ธันวาคม 2563
กระทรวงยุติธรรมประชุมคณะทํางานกํากับทิศทางและติดตามประเมินผลการดําเนินงานปรับปรุงภาพลักษณ์สินค้าและเพิ่มช่องทางในการจําหน่ายสินค้าผลิตภัณฑ์ของผู้กระทําผิดผ่านช่องทางออนไลน์ ครั้งที่ ๔/
กระทรวงยุติธรรมประชุมคณะทํางานกํากับทิศทางและติดตามประเมินผลการดําเนินงานปรับปรุงภาพลักษณ์สินค้าและเพิ่มช่องทางในการจําหน่ายสินค้าผลิตภัณฑ์ของผู้กระทําผิดผ่านช่องทางออนไลน์ ครั้งที่ ๔/๒๕๖๓
ในวันพฤหัสบดีที่ ๓ ธันวาคม ๒๕๖๓ เวลา ๑๓.๓๐ น. ณ ห้องประชุมอธิบดีกรมราชทัณฑ์ ชั้น ๒ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานกํากับทิศทางและติดตามประเมินผลการดําเนินงานปรับปรุงภาพลักษณ์สินค้าและเพิ่มช่องทางในการจําหน่ายสินค้าผลิตภัณฑ์ของผู้กระทําผิด ผ่านช่องทางออนไลน์ ครั้งที่ ๔/๒๕๖๓ในระบบประชุมทางไกลผ่านจอภาพ (Video Conference) เพื่อพิจารณาความคืบหน้าแนวทางการดําเนินงานโครงการสํารวจความเป็นไปได้ในการจัดจําหน่ายผลิตภัณฑ์ผู้ต้องขังบนเว็บสื่อกลางการจัดจําหน่ายสินค้าออนไลน์ (e-marketplace) โดยมี นายนิยม เติมศรีสุข รองปลัดกระทรวงยุติธรรม คณะทํางานฯ และผู้ที่เกี่ยวข้องเข้าร่วมฯ
โดย ที่ประชุมได้รับทราบ คําสั่งสํานักงานปลัดกระทรวงยุติธรรม ที่ ๑๔๘๔/๒๕๖๓ ลงวันที่ ๒๗ พฤศจิกายน ๒๕๖๓ เรื่อง แต่งตั้งคณะทํางานกํากับทิศทางและติดตามประเมินผลการดําเนินงานปรับปรุงภาพลักษณ์สินค้าและเพิ่มช่องทางในการจําหน่ายสินค้าผลิตภัณฑ์ของผู้กระทําผิดผ่านช่องทางออนไลน์ โดยมีปลัดกระทรวงยุติธรรมเป็นประธาน และได้ติดตามประเด็นการผลิตและคัดเลือกผลิตภัณฑ์ฝีมือผู้ต้องขัง กรมราชทัณฑ์ สําหรับจําหน่ายผ่านทางตลาดสินค้าออนไลน์ ทั้งนี้ ประชาชนผู้สนใจสามารถสั่งซื้อผลิตภัณฑ์ผู้ต้องขัง ผ่านทางตลาดออนไลน์ Shopee ภายใต้ชื่อ วันสุข (Wansook)
รัฐบาลไทย-ข่าวทำเนียบรัฐบาล-มท.1 สั่งระดมความช่วยเหลือผู้ประสบอุทกภัยภาคใต้ เน้นย้ำปรับแผนการช่วยเหลือให้เหมาะสมกับพื้นที่
วันศุกร์ที่ 4 ธันวาคม 2563
มท.1 สั่งระดมความช่วยเหลือผู้ประสบอุทกภัยภาคใต้ เน้นย้ําปรับแผนการช่วยเหลือให้เหมาะสมกับพื้นที่
มท.1 สั่งระดมความช่วยเหลือผู้ประสบอุทกภัยภาคใต้ เน้นย้ําปรับแผนการช่วยเหลือให้เหมาะสมกับพื้นที่
วันนี้ (3 ธ.ค. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชนในพื้นที่จังหวัดภาคใต้ที่ประสบสถานการณ์อุทกภัย โดยได้มอบหมายให้กระทรวงมหาดไทยเร่งติดตามสถานการณ์และให้ความช่วยเหลือประชาชนโดยเร็วที่สุด
พลเอก อนุพงษ์ เผ่าจินดา กล่าวว่า ได้สั่งการให้ นายฉัตรชัย พรหมเลิศ ปลัดกระทรวงมหาดไทย พร้อมด้วยนายบุญธรรม เลิศสุขีเกษม อธิบดีกรมป้องกันและบรรเทาสาธารณภัย เรียกประชุมด่วนกองอํานวยการป้องกันและบรรเทาสาธารณภัยกลางเพื่อติดตามสถานการณ์อุทกภัยในพื้นที่ภาคใต้และแนวทางการให้ความช่วยเหลือประชาชนผู้ประสบภัยร่วมกับกองอํานวยการป้องกันและบรรเทาสาธารณภัยจังหวัด โดยให้พิจารณาถึงรายละเอียดลักษณะการเกิดสถานการณ์ของแต่ละพื้นที่ พร้อมปรับแผนการใช้เครื่องมือ เครื่องจักรกลสาธารณภัย และชุดเจ้าหน้าที่ อาทิ เรือท้องแบน รถเคลื่อนย้ายผู้ประสบภัย ไฟส่องสว่าง ให้เหมาะสมกับพื้นที่ และเร่งแจกจ่ายถุงยังชีพเพื่อบรรเทาความเดือดร้อนประชาชนอย่างทั่วถึง
พลเอก อนุพงษ์ เผ่าจินดา กล่าวต่อว่า ในขณะนี้ สถานการณ์อุทกภัยในพื้นที่จังหวัดตรังและนครศรีธรรมราชยังคงมีความรุนแรง เนื่องจากมีปริมาณน้ําไหลเข้าพื้นที่อย่างต่อเนื่อง ซึ่งเจ้าหน้าที่ทุกฝ่ายได้เข้าช่วยเหลือประชาชนครบทุกพื้นที่แล้ว และเน้นย้ําให้มีการตรวจสอบซ้ําในทุกพื้นที่ ทั้งนี้ หากพี่น้องประชาชนที่ได้รับความเดือดร้อนจากสถานการณ์อุทกภัยในพื้นที่ต้องการขอรับความช่วยเหลือสามารถติดต่อเจ้าหน้าที่ฝ่ายปกครองและเจ้าหน้าที่ท้องถิ่นในทุกพื้นที่ได้ทันทีเพื่อประสานการช่วยเหลือโดยเร่งด่วนต่อไป
รัฐบาลไทย-ข่าวทำเนียบรัฐบาล-มหาดไทย จัดประชุมเชิงปฏิบัติการเพื่อกำหนดแผนปฏิบัติการด้านการพัฒนาบุคลากรฯ ประจำปี 2564 มุ่งพัฒนาบุคคลากรให้เป็นทั้ง “คนดีและคนเก่ง” พร้อมรับทุกการเปลี่ยนแปลงในโลกยุคปัจจุบัน
วันศุกร์ที่ 4 ธันวาคม 2563
มหาดไทย จัดประชุมเชิงปฏิบัติการเพื่อกําหนดแผนปฏิบัติการด้านการพัฒนาบุคลากรฯ ประจําปี 2564 มุ่งพัฒนาบุคคลากรให้เป็นทั้ง “คนดีและคนเก่ง” พร้อมรับทุกการเปลี่ยนแปลงในโลกยุคปัจจุบัน
มหาดไทย จัดประชุมเชิงปฏิบัติการเพื่อกําหนดแผนปฏิบัติการด้านการพัฒนาบุคลากรฯ ประจําปี 2564 มุ่งพัฒนาบุคคลากรให้เป็นทั้ง “คนดีและคนเก่ง” พร้อมรับทุกการเปลี่ยนแปลงในโลกยุคปัจจุบัน
วันนี้ (3 ธันวาคม 2563) เวลา 09.00 น. ณ ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นประธานในพิธีเปิด โครงการประชุมเชิงปฏิบัติการเพื่อกําหนดแผนปฏิบัติการด้านการพัฒนาบุคลากรของกระทรวงมหาดไทย พ.ศ. 2564-2565 และแผนปฏิบัติการด้านการพัฒนาบุคลากรของสํานักงานปลัดกระทรวงมหาดไทย พ.ศ. 2564-2565 ประจําปีงบประมาณ พ.ศ. 2564 โดยมีกลุ่มเป้าหมาย ประกอบด้วย ผู้แทนจากกรมในสังกัดกระทรวงมหาดไทย และหน่วยงานในสังกัดสํานักงานปลัดกระทรวงมหาดไทย ที่รับผิดชอบงานบริหารทรัพยากรบุคคล และงานพัฒนาทรัพยากรบุคคล และสํานักงานจังหวัดที่เป็นกลุ่มตัวอย่าง
โอกาสนี้ นายอรรษิษฐ์ สัมพันธรัตน์ รองปลัดกระทรวงมหาดไทย กล่าวว่า การพัฒนาบุคลากรภาครัฐเป็นปัจจัยสําคัญที่จะช่วยให้องค์กรภาครัฐสามารถขับเคลื่อนการพัฒนาประเทศภายใต้บริบทความท้าทายและการเปลี่ยนแปลงที่เกิดขึ้นในปัจจุบัน ประกอบกับการกําหนดทิศทางการพัฒนาประเทศ ทั้งตามยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 การพัฒนาด้านดิจิทัลเพื่อการพัฒนาด้านเศรษฐกิจและสังคม การเตรียมความพร้อมของภาครัฐในการขับเคลื่อนการพัฒนาสู่ไทยแลนด์ 4.0 ตลอดจนแนวทางการพัฒนาบุคลากรภาครัฐของสํานักงาน ก.พ. ทําให้บุคลากรภาครัฐจําเป็นจะต้องมีการพัฒนาและเรียนรู้อย่างต่อเนื่อง เพื่อให้มีความสามารถ ทักษะ และสมรรถนะสูงในการปฏิบัติงาน ในขณะเดียวกันการพัฒนาบุคลากรภาครัฐให้มีประสิทธิภาพนั้น จําเป็นที่จะต้องมีแผนการพัฒนาบุคลากรของหน่วยงาน เพื่อเป็นแนวทางในการพัฒนาให้เป็นไปในทิศทางเดียวกัน และสอดคล้องกับอํานาจ หน้าที่ บทบาท ยุทธศาสตร์ และความต้องการของหน่วยงาน ซึ่งหวังเป็นอย่างยิ่งว่า การประชุมเชิงปฏิบัติการในครั้งนี้จะมีการแลกเปลี่ยน และระดมความคิดเห็นเกี่ยวกับความจําเป็นหรือความต้องการในการพัฒนาบุคลากรของหน่วยงาน เพื่อกําหนดเป็นแผนปฏิบัติการด้านการพัฒนาบุคลากรของกระทรวงมหาดไทย และสํานักงานปลัดกระทรวงมหาดไทย อันจะนําไปสู่การพัฒนาทรัพยากรบุคคลให้เป็นทั้ง “คนดีและคนเก่ง” พร้อมรับการเปลี่ยนแปลง ซึ่งจะนําไปสู่การปฏิบัติงานที่เป็นไปอย่างมีประสิทธิภาพ และเกิดประโยชน์สูงสุดต่อหน่วยงานอย่างยั่งยืนสืบไป
สําหรับโครงการประชุมเชิงปฏิบัติการฯ ดังกล่าว จัดขึ้นเป็นระยะเวลา 2 วัน ระหว่างวันที่ 3-4 ธันวาคม 2563 โดยได้รับความอนุเคราะห์จากวิทยากรผู้ทรงคุณวุฒิ 2 ท่าน ได้แก่ ร้อยโทสิทธิชัย ตัณฑสิทธิ์ นักทรัพยากรบุคคลชํานาญการพิเศษ สถาบันพัฒนาข้าราชการพลเรือน สํานักงาน ก.พ. และ ดร.เกริกเกียรติ ศรีเสริมโภค ผู้อํานวยการพัฒนาธุรกิจระหว่างประเทศ บริษัท GBC Overseas Consultant จํากัด ซึ่งจะมาให้ข้อมูลและแนวทางที่เป็นประโยชน์เกี่ยวกับการพัฒนาบุคลากรภาครัฐ แนวทางการจัดทําแผนปฏิบัติการ รวมถึงกลยุทธ์ และกรอบแผนงานโครงการ อันจะนําไปสู่การกําหนดแผนด้านการพัฒนาบุคลากรของกระทรวงมหาดไทย และสํานักงานปลัดกระทรวงมหาดไทย ต่อไป
รัฐบาลไทย-ข่าวทำเนียบรัฐบาล-“กระทรวงยุติธรรม” จัดประชุมคณะอนุกรรมการติดตามการดำเนินการทางวินัย และการดำเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๕/๒๕๖๓
วันพฤหัสบดีที่ 3 ธันวาคม 2563
“กระทรวงยุติธรรม” จัดประชุมคณะอนุกรรมการติดตามการดําเนินการทางวินัย และการดําเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๕/๒๕๖๓
“กระทรวงยุติธรรม” จัดประชุมคณะอนุกรรมการติดตามการดําเนินการทางวินัย
และการดําเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๕/๒๕๖๓
ในวันพฤหัสบดีที่ ๓ ธันวาคม ๒๕๖๓ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
มอบหมายให้ นายสหการณ์ เพ็ชรนรินทร์ รองปลัดกระทรวงยุติธรรม
เป็นประธานการประชุมคณะอนุกรรมการติดตามการดําเนินการทางวินัย
และการดําเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๕/๒๕๖๓
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ร่วมพิธีเปิดงานมหกรรม "ภูมิพลังแผ่นดิน"
วันพฤหัสบดีที่ 3 ธันวาคม 2563
รองปลัดกระทรวงเกษตรและสหกรณ์ ร่วมพิธีเปิดงานมหกรรม "ภูมิพลังแผ่นดิน"
​นายประยูร อินสกุล รองปลัดกระทรวงเกษตรและสหกรณ์ ร่วมพิธีเปิดงานมหกรรม "ภูมิพลังแผ่นดิน"
วันพฤหัสบดีที่ 3 ธันวาคม 2563 นายประยูร อินสกุล รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (ดร.ทองเปลว กองจันทร์) ร่วมพิธีเปิดงานมหกรรม "ภูมิพลังแผ่นดิน" ซึ่งจัดขึ้นโดยสํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว ระหว่างวันที่ 3-6 ธันวาคม 2563 ณ พิพิธภัณฑ์การเกษตรเฉลิมพระเกียติพระบาทสมเด็จพระเจ้าอยู่หัว จังหวัดปทุมธานี โดยมีวัตถุประสงค์เพื่อน้อมรําลึกถึงพระมหากรุณาธิคุณ และพระอัจฉริยภาพ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้านการจัดการดินและร่วมเป็นส่วนหนึ่งในกิจกรรมวันดินโลก 5 ธันวาคมของทุกปี รวมทั้งเผยแพร่และถ่ายทอดองค์ความรู้เกษตรเศรษฐกิจพอเพียง ผ่านนิทรรศการพิเศษ การอบรมวิชาของแผ่นดิน อบรมเชิงปฏิบัติการ ตลาดนัดองค์ความรู้เกษตรเศรษฐกิจพอเพียง และกิจกรรมต่างๆ แก่ผู้เข้ามาร่วมงาน
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม ครั้งที่ 3-2/2563
วันพฤหัสบดีที่ 3 ธันวาคม 2563
ปลัดฯ กอบชัย เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 3-2/2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 3-2/2563 ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (3 ธันวาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 3-2/2563 เพื่อร่วมกันพิจารณาโครงสร้าง บทบาทหน้าที่หน่วยงานของกระทรวงอุตสาหกรรมในต่างประเทศ โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเสน่ห์ นิยมไทย ที่ปรึกษาปลัดกระทรวงอุตสาหกรรม พร้อมด้วย คณะผู้บริหาร เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับคณะกรรมาธิการกฎหมาย การยุติธรรม และการตำรวจ วุฒิสภา
วันพฤหัสบดีที่ 3 ธันวาคม 2563
ปลัดกระทรวงยุติธรรม ให้การต้อนรับคณะกรรมาธิการกฎหมาย การยุติธรรม และการตํารวจ วุฒิสภา
ปลัดกระทรวงยุติธรรม ให้การต้อนรับคณะกรรมาธิการกฎหมาย การยุติธรรม และการตํารวจ วุฒิสภา
ในวันพฤหัสบดีที่ ๓ ธันวาคม ๒๕๖๓ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยนายวิทยา สุริยะวงค์ รองปลัดกระทรวงยุติธรรม
หัวหน้าส่วนราชการในสังกัดกระทรวงยุติธรรม ข้าราชการ และเจ้าหน้าที่ที่เกี่ยวข้อง
ให้การต้อนรับคณะกรรมาธิการกฎหมาย การยุติธรรม และการตํารวจ วุฒิสภา
นําโดย พลตํารวจเอก ชัชวาลย์ สุขสมจิตร์ ประธานคณะกรรมาธิการฯ
เพื่อรับทราบข้อมูลการดําเนินงานของกระทรวงยุติธรรม ดังนี้
๑) บทบาทอํานาจหน้าที่ของคณะกรรมการพัฒนาการบริหารงานยุติธรรมแห่งชาติ
การดําเนินการตามแผนแม่บทการบริหารงานยุติธรรมแห่งชาติ
และแผนแม่บทเทคโนโลยีสารสนเทศ ระบบเทคโนโลยีสารสนเทศในกระบวนการยุติธรรม
ของศูนย์แลกเปลี่ยนข้อมูลกระบวนการยุติธรรม (DXC) และการดําเนินการฝึกอบรมหลักสูตรการบริหารงานยุติธรรม
๒) การบริหารจัดการผู้ต้องขังภายในเรือนจํา หลักเกณฑ์ และกระบวนการเกี่ยวกับการพักการลงโทษ
และลดวันต้องโทษจําคุกของกรมราชทัณฑ์ รวมทั้งกฎหมาย กฎ ระเบียบที่เกี่ยวข้อง
ปัญหาและอุปสรรคในการบังคับใช้พระราชบัญญัติราชทัณฑ์ พ.ศ. ๒๕๖๐
๓) แนวทางการดําเนินการในการไกล่เกลี่ยข้อพิพาทของ “ศูนย์ไกล่เกลี่ยข้อพิพาทภาคประชาชน”
ตามพระราชบัญญัติการไกล่เกลี่ยข้อพิพาท พ.ศ. ๒๕๖๒
๔) ความคืบหน้าของร่างพระราชบัญญัติระบบนิติวิทยาศาสตร์แห่งชาติ พ.ศ. ....
และประเด็นปฏิรูปที่ ๘ : การปฏิรูประบบนิติวิทยาศาสตร์เพื่อความถูกต้องสมบูรณ์ของข้อเท็จจริงแห่งคดี
เพื่อรวบรวมเป็นข้อมูลประกอบการดําเนินการตามหน้าที่และอํานาจของคณะกรรมาธิการฯ
เพื่อสร้างความเท่าเทียมในการเข้าถึงกระบวนการยุติธรรมของประเทศชาติต่อไป
รัฐบาลไทย-ข่าวทำเนียบรัฐบาล-‘ปลัดแรงงาน’ ชื่นชมพี่เลี้ยง อสร. อุทิศตน ช่วยเหลือ อสร. ให้แรงงานมีความมั่นคงในการทำงาน บรรลุตามพันธกิจของ ก.แรงงาน
วันพฤหัสบดีที่ 3 ธันวาคม 2563
‘ปลัดแรงงาน’ ชื่นชมพี่เลี้ยง อสร. อุทิศตน ช่วยเหลือ อสร. ให้แรงงานมีความมั่นคงในการทํางาน บรรลุตามพันธกิจของ ก.แรงงาน
ปลัดกระทรวงแรงงาน ชื่นชมพี่เลี้ยงอาสาสมัครแรงงานที่ได้อุทิศตนทําหน้าที่เป็นพี่เลี้ยงให้คําปรึกษา แนะนํา และช่วยเหลือในการปฏิบัติงานแก่อาสาสมัครแรงงาน ช่วยให้แรงงานมีความมั่นคงในการทํางาน มีหลักประกันและมีคุณภาพชีวิตที่ดี บรรลุตามพันธกิจของกระทรวงแรงงาน
วันนี้ (3 ธ.ค. 63) เวลา 13.30 น. นายสุทธิ สุโกศล ปลัดกระทรวงแรงงาน เป็นประธานพิธีเปิดโครงการสัมมนาเชิงปฏิบัติการเจ้าหน้าที่พี่เลี้ยงอาสาสมัครแรงงานเชิงบูรณาการ ประจําปีงบประมาณ พ.ศ. 2564 ณ ห้องปรินซ์บอลรูม 3 ชั้น 11 อาคาร 1 โรงแรมปรินซ์ พาเลซ มหานาค กรุงเทพมหานคร โดย ปลัดกระทรวงแรงงาน กล่าวว่า “ผมขอแสดงความชื่นชมพี่เลี้ยงอาสาสมัครแรงงานทุกท่านที่ได้อุทิศตนทําหน้าที่เป็นพี่เลี้ยงให้คําปรึกษา แนะนํา และช่วยเหลือในการปฏิบัติงานแก่อาสาสมัครแรงงานปฏิบัติภารกิจช่วยเหลืองานกระทรวงแรงงานในด้านต่างๆ ให้บรรลุผลสําเร็จลุล่วงด้วยดี งานอาสาสมัครแรงงานเป็นกลไกสําคัญที่ขับเคลื่อนภารกิจกระทรวงแรงงานลงสู่ประชาชนในพื้นที่ได้อย่างทั่วถึง จึงมีความคาดหวังว่าพี่เลี้ยงอาสาสมัครแรงงานจะนําความรู้ และประสบการณ์ที่ได้จากการแลกเปลี่ยนเรียนรู้ในครั้งนี้ไปขับเคลื่อนงานอาสาสมัครแรงงานให้เกิดประสิทธิภาพอย่างยั่งยืนเพื่อสามารถตอบสนองความต้องการของประชาชน และชุมชนได้อย่างแท้จริง และปรับปรุงการทํางานให้ดียิ่งๆ ขึ้นต่อไป
นอกจากนี้กระทรวงแรงงานได้เล็งเห็นถึงความสําคัญของการพัฒนาพี่เลี้ยงอาสาสมัครแรงงานให้มีศักยภาพรองรับการทํางานตามนโยบายกระทรวงแรงงาน ประจําปีงบประมาณ พ.ศ. 2564 โดยคาดหวังให้สํานักงานแรงงานแต่ละจังหวัดซึ่งเป็นหน่วยงานที่รับผิดชอบงานอาสาสมัครแรงงานนําผลจากการสัมมนาในครั้งนี้ไปพัฒนาภาพรวมของงานอาสาสมัครแรงงานร่วมกับหน่วยงานในสังกัดกระทรวงแรงงานในส่วนภูมิภาค เพื่อวางแผนการปฏิบัติงาน และบูรณาการภารกิจด้านแรงงานร่วมกัน ช่วยให้แรงงานมีความมั่นคงในการทํางาน มีหลักประกันและมีคุณภาพชีวิตที่ดี บรรลุตามพันธกิจของกระทรวงแรงงานที่ได้กําหนดไว้ประกอบกับความตั้งใจที่ทุกท่านได้เข้ามาสัมมนาในวันนี้ จะทําให้ทุกท่านได้รับทราบทิศทางการปฏิบัติงานอาสาสมัครแรงงานประจําปีงบประมาณ พ.ศ. 2564 และสามารถนําไปประยุกต์ใช้ให้เกิดประโยชน์ต่อตนเอง และงานอาสาสมัครแรงงานในพื้นที่ต่อไปในอนาคต”
โครงการสัมมนาเชิงปฏิบัติการเจ้าหน้าที่พี่เลี้ยงอาสาสมัครแรงงานเชิงบูรณาการ เพื่อเพิ่มศักยภาพเจ้าหน้าที่พี่เลี้ยงของสํานักงานแรงงานจังหวัดให้เป็นพี่เลี้ยงให้แก่อาสาสมัครแรงงานอย่างมีประสิทธิภาพ และ เพื่อร่วมแลกเปลี่ยนความรู้ ประสบการณ์ และแนวทางการบริหารงานอาสาสมัครแรงงาน ประจําปีงบประมาณ พ.ศ. 2564 โดยมีผู้เข้าร่วมสัมมนา จํานวน 115 คน ประกอบด้วย เจ้าหน้าที่พี่เลี้ยงอาสาสมัครแรงงานหรือผู้ปฏิบัติงานในหน้าที่ที่เกี่ยวข้องกับงานเครือข่ายแรงงาน 76 จังหวัด เจ้าหน้าที่ส่วนกลางที่เกี่ยวข้อง วิทยากร ข้าราชการ เจ้าหน้าที่ และผู้สังเกตการณ์
+++++++++++++++++++
กองเผยแพร่และประชาสัมพันธ์
3 ธันวาคม 2563
รัฐบาลไทย-ข่าวทำเนียบรัฐบาล-‘จับกัง1’ ห่วงใยวิกฤติน้ำท่วมใต้ สั่งหน่วยงานเร่งระดมช่วยเหลือแรงงาน สถานประกอบการ
วันพฤหัสบดีที่ 3 ธันวาคม 2563
‘จับกัง1’ ห่วงใยวิกฤติน้ําท่วมใต้ สั่งหน่วยงานเร่งระดมช่วยเหลือแรงงาน สถานประกอบการ
รัฐมนตรีว่าการกระทรวงแรงงาน สั่งหน่วยงานสังกัดในพื้นที่จังหวัดทางภาคใต้ที่ได้รับผลกระทบจากสถานการณ์น้ําท่วม เร่งระดมให้การช่วยเหลือดูแลผู้ใช้แรงงาน สถานประกอบการ และประชาชน บรรเทาความเดือดร้อนและเยียวยาด้านการประกอบอาชีพและการมีงานทําภายหลังน้ําลด
เมื่อวันที่ 3 ธันวาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสถานการณ์น้ําท่วมในพื้นที่หลายจังหวัดทางภาคใต้ จนทําให้มีผู้ได้รับความเดือดร้อนเป็นจํานวนมากว่า พล.อ.ประยุทธ์ จันทร์โอชา นายกรัฐมนตรีได้มีความห่วงใยพี่น้องประชาชนและกําชับให้ทุกหน่วยงานในพื้นที่ที่เกี่ยวข้องบูรณาการให้ความช่วยเหลือเป็นการเร่งด่วน ผมในฐานะรัฐมนตรีว่าการกระทรวงแรงงาน ได้ติดตามสถานการณ์และมีความห่วงใยพี่น้องผู้ใช้แรงงาน ลูกจ้าง สถานประกอบการ และประชาชนที่ได้รับความเดือดร้อน จึงได้กําชับให้หน่วยงานในสังกัดในแต่ละจังหวัดที่ได้รับผลกระทบ เร่งให้การช่วยเหลือดูแลเพื่อให้มีสิ่งของอุปโภคบริโภคที่จําเป็นในการดํารงชีพในเบื้องต้น การตรวจสอบติดตามผู้เสียชีวิตเพื่อให้การช่วยเหลือสิทธิประโยชน์ทดแทนตามกฎหมายประกันสังคม การเข้าไปฟื้นฟูเยียวยาด้านการประกอบอาชีพและการมีงานทํา รวมถึงบริการซ่อมแซมบ้านเรือน อุปกรณ์เครื่องใช้ไฟฟ้าภายในบ้าน และเครื่องยนต์เล็กทางการเกษตร การฝึกอาชีพการดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ําลด เป็นต้น
นายสุชาติ ยังกล่าวต่อไปว่า ในเบื้องต้นได้กําชับให้ทุกหน่วยงานในสังกัดกระทรวงแรงงานในพื้นที่เข้าไปดูแลช่วยเหลือผู้ได้รับผลกระทบตามภารกิจหน้าที่ โดยเร่งให้ความช่วยเหลือประชาชนทั่วไป ทั้งลูกจ้าง นายจ้าง และสถานประกอบกิจการที่ได้รับผลกระทบ รวมทั้งติดตามเฝ้าระวังสถานการณ์ที่เกิดขึ้นบูรณาการความร่วมมือกับหน่วยงานต่างๆ ในจังหวัด ทั้งนี้ ได้มอบหมายให้อาสาสมัครแรงงานประจําตําบลเฝ้าระวังและรายงานสถานการณ์ให้ทราบอีกทางหนึ่ง ทั้งนี้ พี่น้องผู้ใช้แรงงาน นายจ้าง ลูกจ้าง และประชาชนทั่วไปที่ได้รับผลกระทบจากสถานการณ์ดังกล่าว สามารถติดต่อขอรับความช่วยเหลือได้ที่หน่วยงานในสังกัดกระทรวงแรงงานในพื้นที่ หรือติดต่อได้ที่สายด่วนกระทรวงแรงงาน 1506
รัฐบาลไทย-ข่าวทำเนียบรัฐบาล-เลขานุการรัฐมนตรีกระทรวงยุติธรรม เข้าตรวจเยี่ยมเรือนจำกลางเชียงราย และเรือนจำชั่วคราวดอยฮาง จังหวัดเชียงราย พร้อมให้คำแนะนำเพื่อดูแลคุณภาพชีวิตของผู้ต้องขัง
วันพฤหัสบดีที่ 3 ธันวาคม 2563
เลขานุการรัฐมนตรีกระทรวงยุติธรรม เข้าตรวจเยี่ยมเรือนจํากลางเชียงราย และเรือนจําชั่วคราวดอยฮาง จังหวัดเชียงราย พร้อมให้คําแนะนําเพื่อดูแลคุณภาพชีวิตของผู้ต้องขัง
เลขานุการรัฐมนตรีกระทรวงยุติธรรม เข้าตรวจเยี่ยมเรือนจํากลางเชียงราย และเรือนจําชั่วคราวดอยฮาง จังหวัดเชียงราย พร้อมให้คําแนะนําเพื่อดูแลคุณภาพชีวิตของผู้ต้องขัง
ในวันพุธที่ ๒ ธันวาคม ๒๕๖๓ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมคณะ ได้เดินทางเข้าตรวจเยี่ยมเรือนจํากลางเชียงราย และเรือนจําชั่วคราวดอยฮาง จังหวัดเชียงราย เพื่อดูสภาพความเป็นอยู่และคุณภาพชีวิตของผู้ต้องขัง โดยได้แจ้งนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม พร้อมให้คําแนะนําในเรื่องการดูแลคุณภาพชีวิตของผู้ต้องขัง การรักษาพยาบาลให้ถูกสุขลักษณะ การบริหารจัดการเพื่อลดความแออัดภายในเรือนจํา และการฝึกวิชาชีพ รวมทั้งได้พูดให้กําลังใจเจ้าหน้าที่ในการปฏิบัติหน้าที่และผู้ต้องขังเพื่อเตรียมความพร้อมในการกลับสู่สังคมต่อไป
รัฐบาลไทย-ข่าวทำเนียบรัฐบาล-กระทรวง​ทรวงยุติธรรม​ ร่วมจัดนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓
วันพฤหัสบดีที่ 3 ธันวาคม 2563
กระทรวง​ทรวงยุติธรรม​ ร่วมจัดนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจําปี​ พ.ศ.​ ๒๕๖๓
กระทรวง​ทรวงยุติธรรม​ ร่วมจัดนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจําปี​ พ.ศ.​ ๒๕๖๓
ใน​วันอังคาร​ที่​ ๑​ ธันวาคม​ ๒๕๖๓​ กระทรวง​ทรวงยุติธรรม​ ร่วมจัดนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจําปี​ พ.ศ.​ ๒๕๖๓​ ณ​ ถนนสนามไชย​ เขตพระนคร​ กรุงเทพฯ​ เพื่อเป็นการน้อมรําลึกในพระมหากรุณาธิคุณและสืบสานพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โดยกระทรวง​ยุติธรรม​นําเสนอนิทรรศการที่เกี่ยวข้องกับผู้ที่พลาดพลั้งและได้เข้าสู่กระบวนการ​ยุติธรรม​ สามารถพลิกฟื้นคืนสู่ชีวิตใหม่ใต้ร่มพระบารมี​
ทั้งนี้​ ในเวลา ๑๖.๐๐ น. นายธีรภัทร ประยูรสิทธิ ปลัดสํานักนายกรัฐมนตรีได้นําคณะสื่อมวลชนเช้าชมกิจกรรมดังกล่าว​ ณ​ บูธกระทรวงยุติธรรม​ ด้วย
สําหรับ​กิจกรรมดังกล่าวกําหนดจัดขึ้นในระหว่างวันที่ ๑ - ๖ ธันวาคม ๒๕๖๓​ เวลา​ ๑๐.๐๐​ -​ ๒๑.๐๐​ น.​ ณ ท้องสนามหลวง บริเวณลานหน้ากระทรวงกลาโหม ถนนสนามไชย สวนสราญรมย์ และมิวเซียมสยาม
รัฐบาลไทย-ข่าวทำเนียบรัฐบาล-รัฐบาลร่วมด้วยหน่วยงานภาครัฐและเอกชน ได้จัดงาน วันชาติ วันพ่อ และวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 3 ธันวาคม 2563
รัฐบาลร่วมด้วยหน่วยงานภาครัฐและเอกชน ได้จัดงาน วันชาติ วันพ่อ และวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลร่วมด้วยหน่วยงานภาครัฐและเอกชน ได้จัดงาน วันชาติ วันพ่อ และวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลร่วมด้วยหน่วยงานภาครัฐและเอกชน ได้จัดงาน วันชาติ วันพ่อ และวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธันวาคม 2563) ตั้งแต่วันที่ 1- 6 ธันวาคม 2563โดยใช้สถานที่บริเวณหน้ากระทรวงกลาโหม ถนนสนามไชย ทําเนียบองคมนตรี สวนสราญรมย์ มิวเซียมสยาม ตั้งแต่เวลา 10.00- 21.30 นาฬิกา รวมทั้งได้เปิดวัดพระแก้ว วัดโพธิ์ วัดราชประดิษฐ์ และ
วัดราชบพิตรสถิตมหาสีมารามให้พี่น้องประชาชนได้เข้าสักการะ
ทั้งนี้ภายในงานได้มีการจัดกิจกรรม ได้แก่
รัฐบาลไทย-ข่าวทำเนียบรัฐบาล-ไอแบงก์ล่องใต้ จัดอบรมเชิงปฏิบัติการ ต่อยอดความรู้ทางการเงินอิสลามแก่นักศึกษา มอ.ปัตตานี
วันพฤหัสบดีที่ 3 ธันวาคม 2563
ไอแบงก์ล่องใต้ จัดอบรมเชิงปฏิบัติการ ต่อยอดความรู้ทางการเงินอิสลามแก่นักศึกษา มอ.ปัตตานี
ไอแบงก์จัดกิจกรรมภายใต้โครงการเปิดโลกการเงินอิสลาม ตามแผน CSR ประจําปี 2563 จัดการอบรมเชิงปฏิบัติการ เรื่อง “ความรู้ทางการเงิน สําหรับนักศึกษามหาวิทยาลัยสงขลานคริทร์ วิทยาเขตปัตตานี”
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการธนาคาร และอนุกรรมการธรรมาภิบาล (CG&CSR) ให้เกียรติกล่าวเปิดกิจกรรมภายใต้โครงการเปิดโลกการเงินอิสลาม ตามแผน CSR ประจําปี 2563 จัดการอบรมเชิงปฏิบัติการ เรื่อง “ความรู้ทางการเงิน สําหรับนักศึกษามหาวิทยาลัยสงขลานคริทร์ วิทยาเขตปัตตานี” พร้อมกันนี้ ผศ.ดร.มะรอนิง สาแลมิง ประธานคณะที่ปรึกษา (ด้านศาสนา) ให้เกียรติปาฐกถาพิเศษ ในหัวข้อ “ความสําคัญของการเงินการธนาคารในโลกอิสลาม” โดยมี ผู้แทนอธิการบดี อาจารย์นุรชาร์ฮิดาห์ อุเซ็ง ผู้ช่วยอธิการบดีฝ่ายทรัพยากรบุคคลและพัฒนาองค์กร มหาวิทยาลัยสงขลานครินทร์ วิทยาเขตปัตตานี พร้อมด้วย ดร.มูฮัมมัดอาฟีฟี อัซซอลีฮีย์ รองคณบดี ฝ่ายวิชาการและวิจัย คณะวิทยาการอิสลาม ร่วมให้การต้อนรับ
กิจกรรมนี้ธนาคารจัดต่อเนื่องปีที่ 3 โดยในครั้งนี้เป็นความร่วมมือระหว่างธนาคารอิสลามแห่งประเทศไทย (ไอแบงก์) กับคณะวิทยาการอิสลาม มหาวิทยาลัยสงขลานครินทร์ วิทยาเขตปัตตานี โดยมีวัตถุประสงค์ เพื่อแบ่งปันความรู้ความเข้าใจด้านการวางแผนทางการเงิน และด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาและผู้สนใจได้มีความรู้สามารถนําไปประยุกต์ใช้ในชีวิตประจําวัน ตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้อง และสามารถถ่ายทอดไปยังคนใกล้ชิดด้วย
การอบรมเชิงปฏิบัติและบรรยายโดยบุคลากรของไอแบงก์ที่มีความรู้และความสามารถเฉพาะด้าน ซึ่งการอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล” และ “การเงินการธนาคารอิสลาม” ต่อด้วยช่วงบ่ายเรื่อง “ผลิตภัณฑ์และการบริการของธนาคารเหมือนหรือต่างกับธนาคารทั่วไป” และมี Workshop แบ่งกลุ่มค้นหาคําตอบจากความรู้ที่ได้รับเสริมทักษะแนวคิดหลักการเงินอิสลามบูรณาต่อยอดความคิดร่วมกัน ซึ่งได้รับความสนใจจากน้องๆนักศึกษาที่เข้าร่วมอบรมเป็นอย่างมาก และปิดท้ายด้วยหัวข้อเรื่อง “การให้บริการกองทุนเงินให้กู้ยืมเพื่อการศึกษา” (กยศ.) เพื่อร่วมสานฝันทางการศึกษาและส่งเสริมทุนทางปัญญาให้กับนักศึกษาด้วยการให้บริการกองทุนให้ยืมเพื่อการศึกษา (กยศ.) ซึ่งจัดขึ้น เมื่อวันพุธที่ 2 ธันวาคม 2563 ที่ผ่านมา ณ ห้องประชุม อัล-อิมาม อัล-บุคอรีย์ ชั้น 1 คณะวิทยาการอิสลาม มหาวิทยาลัยสงขลานครินทร์ วิทยาเขตปัตตานี
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดำเนินงาน
วันพฤหัสบดีที่ 3 ธันวาคม 2563
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดําเนินงาน
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดําเนินงาน ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (3 ธันวาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดําเนินงาน โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหาร เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมชมนิทรรศการ​ สายธารน้ำพระทัย.... สานสายใย "ยุติธรรม" ภายในงาน ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓
วันพฤหัสบดีที่ 3 ธันวาคม 2563
ปลัดกระทรวงยุติธรรม ร่วมชมนิทรรศการ​ สายธารน้ําพระทัย.... สานสายใย "ยุติธรรม" ภายในงาน ความสุขที่พ่อให้​ เนื่องในวันพ่อแห่งชาติ ๕ ธันวาคม ประจําปี​ พ.ศ.​ ๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้เยี่ยมชมนิทรรศการ สายธารน้ําพระทัย.... สานสายใย "ยุติธรรม" ของกระทรวงยุติธรรม ภายในงานนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจําปี​ พ.ศ.​ ๒๕๖๓
ใน​วันพุธที่​ ๒ ธันวาคม​ ๒๕๖๓​ เวลา ๑๕.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้เยี่ยมชมนิทรรศการ สายธารน้ําพระทัย.... สานสายใย "ยุติธรรม" ของกระทรวงยุติธรรม ภายในงานนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจําปี​ พ.ศ.​ ๒๕๖๓​ ณ​ บริเวณตรงข้ามสถานีวิทยุกระจายเสียงกองทัพบก หน่วยบัญชาการรักษาดินแดน อาคารสวนเจ้าเชตุ ถนนสนามไชย เขตพระนคร กรุงเทพฯ เพื่อเป็นการน้อมรําลึกในพระมหากรุณาธิคุณและสืบสานพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร น้อมนําพระวิสัยทัศน์ของพระบรมวงศานุวงศ์ตามแนวทางการพัฒนาที่เชื่อมั่นใน "คน" การให้โอกาสผู้ที่พลั้งพลาด และการพัฒนากฎหมาย กฎเกณฑ์ ที่จะเอื้ออํานวยความยุติธรรมที่เท่าเทียมให้แก่ทุกคน โดยกระทรวง​ยุติธรรม​ ได้น้อมนําพระราชดําริและแนวทางในการพัฒนาดังกล่าวมาใช้ในการพัฒนาทรัพยากรมนุษย์เพื่อแก้ไขปัญหาสังคมในหลากหลายมิติตามภารกิจของกระทรวงยุติธรรม
สําหรับ​กิจกรรมดังกล่าวกําหนดจัดขึ้นในระหว่างวันที่ ๑ - ๖ ธันวาคม ๒๕๖๓​ เวลา​ ๑๐.๐๐​ -​ ๒๑.๐๐​ น.​ ณ ท้องสนามหลวง บริเวณลานหน้ากระทรวงกลาโหม ถนนสนามไชย สวนสราญรมย์ และมิวเซียมสยาม
รัฐบาลไทย-ข่าวทำเนียบรัฐบาล-‘จับกัง 1’ ลุยเพชรบุรี ขอบคุณบริษัทแคล – คอมพ์ ฯ ช่วยลูกจ้าง 3 จังหวัดชายแดนใต้มีงานทำ
วันพฤหัสบดีที่ 3 ธันวาคม 2563
‘จับกัง 1’ ลุยเพชรบุรี ขอบคุณบริษัทแคล – คอมพ์ ฯ ช่วยลูกจ้าง 3 จังหวัดชายแดนใต้มีงานทํา
‘สุชาติ ชมกลิ่น’ รัฐมนตรีว่าการกระทรวงแรงงานลงพื้นที่เพชรบุรี ขอบคุณผู้บริหารบริษัท แคล – คอมพ์ ฯ และ ศอ.บต.พร้อมพบปะให้กําลังใจลูกจ้างซึ่งเป็นเยาวชนจาก 3 จังหวัดชายแดนภาคใต้ที่เข้าร่วมโครงการ Co – Payment สนับสนุนให้คนชายแดนใต้มีงานทํา มีอาชีพ มีรายไ
เมื่อวันที่ 3 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานลงพื้นที่จังหวัดเพชรบุรี เพื่อขอบคุณผู้บริหารบริษัท แคล – คอมพ์ ฯ และพบปะพูดคุยและให้กําลังใจลูกจ้าง 3 จังหวัดชายแดนภาคใต้ ที่เข้าร่วมโครงการส่งเสริมการจ้างงานใหม่สําหรับผู้จบการศึกษาใหม่โดยภาครัฐและเอกชน (Co- Payment) ณ บริษัท แคล – คอมพ์ อีเล็คโทรนิคส์ (ประเทศไทย) จํากัด (มหาชน) ตั้งอยู่ที่อําเภอเขาย้อย จังหวัดเพชรบุรี โดยมีนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน คณะที่ปรึกษารัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงาน และที่ปรึกษาเลขาธิการ ศอ.บต. เข้าร่วมในครั้งนี้ด้วย นายภัคพงศ์ ทวิพัฒน์ ผู้ว่าราชการจังหวัดเพชรบุรี กล่าวต้อนรับ นายคงสิทธิ์ โจวกิจเจริญ กรรมการผู้จัดการ บริษัทแคล – คอมพ์ฯ ให้การต้อนรับ โดยรัฐมนตรีว่าการกระทรวงแรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการส่งเสริมการมีงานทําเพื่อช่วยเหลือผู้ได้รับผลกระทบจากโควิด -19 ให้กลับมามีงานทํา มีอาชีพ มีรายได้ และระบบเศรษฐกิจฟื้นตัวโดยเร็ว ซึ่งกระทรวงแรงงาน ภายใต้การกํากับดูแลโดย พล.อ.ประวิตร วงษ์สุวรรณ รองนายกรัฐมนตรี ในฐานะผู้กํากับดูแลศูนย์อํานวยการบริหารจังหวัดชายแดนภาคใต้ (ศอ.บต.)ได้ให้ความสําคัญในการส่งเสริมการจ้างงานโดยเฉพาะเยาวชนส่วนใหญ่ในจังหวัดชายแดนภาคใต้ยังไม่มีงานทํา ซึ่งโครงการเคลื่อนย้ายแรงงานอย่างเป็นระบบ ปัจจุบันมีเยาวชนจาก 3 จังหวัดชายแดนภาคใต้ได้เดินทางมาทํางานที่บริษัท แคล-คอมพ์ ฯ แล้วจํานวนทั้งสิ้น 881 คน มาจากจังหวัดปัตตานี 211 คน ยะลา 76 คน และนราธิวาส 594 คน ได้เดินทางมากับศูนย์อํานวยการบริหารจังหวัดชายแดนภาคใต้ (ศอ.บต.) จํานวน 210 คน และที่เหลือจํานวน 671 คน ได้เดินทางมาด้วยตนเอง และในอนาคตจะทยอยเดินทางมาเรื่อยๆ ซึ่งการที่ ศอ.บต.และหน่วยงานสังกัดกระทรวงแรงงาน 3 จังหวัดชายแดนภาคใต้ ทั้งจังหวัดปัตตานี ยะลา และนราธิวาส บูรณาการดําเนินการเคลื่อนย้ายแรงงานอย่างเป็นระบบ ถือเป็นแนวทางในการแก้ปัญหาการตกงาน ว่างงาน ของประชาชนในพื้นที่และแก้ไขปัญหาขาดแคลนแรงงานของประเทศได้เป็นอย่างดี
นายสุชาติกล่าวต่อว่า สําหรับกรณี บริษัท แคล – คอมพ์ฯ ถือว่าโชคดีที่ไม่ได้รับผลกระทบจากโควิด – 19 ไม่มีการเลิกจ้าง แต่กลับมีความต้องการแรงงานมากขึ้นหลายเท่าตัว ซึ่งการรับเด็กจาก 3 จังหวัดเข้าทํางานถือเป็นนิมิตรหมายอันดีในการร่วมมือกันระหว่างภาครัฐและเอกชนที่จะช่วยแก้ปัญหาการว่างงาน ตกงาน และเป็นการช่วยขับเคลื่อนเศรษฐกิจของประเทศอีกทางหนึ่ง ซึ่งผมต้องขอขอบคุณบริษัท แคล-คอมพ์ฯ ที่ให้การสนับสนุนความร่วมมือกับทุกภาคส่วนเป็นอย่างดี